कोर्ट से पैदल घर लौटने के दौरान बाइक सवार बदमाशों ने चलाई गोली, जमीन विवाद से जुड़ा तार
सहरसा/भार्गव भारद्वाज : सदर थाना क्षेत्र के संजय पार्क के समीप अज्ञात बाइक सवार दो हथियारबंद अपराधियों ने न्यायालय से वापस घर लौट रही चांदनी चौक, वार्ड नम्बर 20 निवासी महिला किरण देवी ऊपर गोली चला दी। गनीमत रही की गोली महिला के बगल से गुजर गई और वे बाल-बाल बच गई।
पीड़िता एवं शंकर प्रसाद गुप्ता की पत्नी ने बताया कि उनका जमीनी विवाद पड़ोस के कन्हैया गुप्ता से चल रहा है। जिसमें पूर्व में भी विवाद हुआ था। जिसमें उन्हें , उनके पति और पुत्र को जेल जाना पड़ा था। बीते 10 दिसंबर को उन्हें जमानत मिली। फिर 5 अप्रैल को पति को भी जमानत मिली है। जबकि पुत्र अभी भी जेल में ही बंद है।
बुधवार को न्यायालय में उक्त मामले की तारीख थी। जहां से वे उनकी पुत्री और पति वापस घर पैदल ही लौट रही थी। जैसे ही वे लोग संजय पार्क के निकट पहुंचे। तभी एक बाइक पर सवार दो युवक उनके निकट पहुंचे। पीछे बैठे युवक ने उनके ऊपर गोली चला दिया।
फिर वह कोर्ट की ओर भाग गए। उनके ऊपर कन्हैया गुप्ता ने गोली चलवाई है। मौके पर सदर थाना अध्यक्ष सुधाकर कुमार पहुंचे। उन्होंने पीड़ित से पूछताछ की। उनके द्वारा जांच कर कार्रवाई की बात बताई गई है।